Motivu númiru 1

Motivu númiru 1 (En ingrés: Motif Number 1) es una cabaña de pescaol assitiau nel Muelli Bradley (en ingrés: Bradley Wharf), nel puertu del monicipiu de Rockport, Massachussets, enos Estaus Uníus. Es conocía ena pintura i ena estoria del arti por sel el edificiu más pintau enos Estáus Uníus.

 Toponimia 
Si creye qu'el pintol Lester Hornby (1882 - 1956) hue el primeru en nombral ala cabaña comu "Motivu númiru 1", una referencia a que hue el su motivu favoritu pala su obra artística. Posteriolmenti el nombri consiguió acetación general. 

 Estoria 
alt=Motivu Númiru 1 dispues dela Ventisca de 1978|izquierda|miniaturadeimagen|Motivu Númiru 1 dispues dela Ventisca de 1978
La cabaña original hue costruía ena década de 1840, tiempu enque varius artistas hormarun una coloña d'artistas en Rockport. La cabaña se convirtió nel ojetu favoritu delos artistas palas sus pinturas, debíu al componimientu i el alumbraeru dela su situación, assín comu por sel un símbolu dela vida marítima de Nueva Ingalaterra.

Nel añu 1929 hue mercau i gastau comu estuyu pressonal pol pintol John Buckley. El pintol vendió la cabaña al monicipiu en 1945. El monicipiu, en reconocencia dela emportacia dela estrutura, tien el mandau del mantenimientu i condura dela cabaña.

L'estrutura original hue destruía duranti la Ventisca de 1978 debíu alas olas del mari i la barcuná causás pola trúbila, peru hue recostruía essi mesmu añu.

 Estrutura 
La cabaña s'assitia nuna basi de piera de granu, col restu dela estrutura en maera i fachá de colol roxu.

 Coltura populal 
L'estrutura es conocía por sel l'estrutura más pintá ena estoria del arti enos Estaus Uníus. Abondu artistas gastarun la estrutura palas sus criacionis artísticas. Destacan pintoris comu el empresionista Harry Aiken Vincent i Aldro Hibbard 

Una copia d'8 metrus (27 pies) hue costruía en Rocksport i espuesta ena Feria Mundial de Chicago de 1933, pala su participación ena American Legion's Convention. El proyeutu criau alo primeru polos legionarius de Rocksport, alogu tuvu l'ayúa delos biembrus dela Asociación d'artistas de Rocksport i de tol monicipiu. El proyeutu sirvió comu campaña pulicitaria i traxu visitaoris al puebru.

 Vea-si tamién 

  Nueva Ingalaterra
 Coloña d'artistas

 Referencias 

 Bilblografía 



 Atijus p'ahuera 

 Asociación d'artistas de Rocksport i Museu